पारंपरिक भारतीय संस्कृति में माता- पिता की तुलना भगवान से की जाती है। प्रचीन काल से ही भारत में आने वाले विदेशियों ने भी अपने संस्मरण में भी इस बात को भारतीय परिवार की एक विशिष्टता के रुप मे उल्लेख किया है कि यह भारत ही है जहां संतान अपने माता- पिता के प्रति भक्ति भाव रखते हुए उनकी सेवा करते हैं उन्हें पूजते हैं। हमारे समाज की इस विशिष्टता से विदेशी पर्यटकों में ईष्र्या की झलक मिलती है। इसी संदर्भ में यह भी यथार्थ है कि पारिवारिक संसार में माता का स्थान पिता की तुलना में कुछ ऊंचा ही है। संतान को आजीवन माता से ज्याादा लगाव होता है। यही कारण है कि रोग या दुर्घटना में दर्द से बिलखते अधिकांश वयस्क अपनी मां को ही पुकारते देखे जाते हैं। संतान और माता- पिता के अटूट संबंघ ही, संतान को वृद्ध माता- पिता की सेवा सुश्रुषा को धार्मिक कर्तव्य मानने को प्ररित करते हैं।